රේගුවට ප්‍රකාශ නොකර අනවසරයෙන් චීනයට රැගෙන යාමට තැත් කළ රුපියල් ලක්ෂ 40ක් පමණ වටිනා මැණික් ගල් තොගයක් ඊයේ (16) ශ්‍රී ලංකා රේගුව මගින් අත්අඩංගුවට ගනු ලැබීය.වර්ග 39 කින් යුත් විවධ වර්ගයේ මෙම මැණික් ගල් තොගය චීනයට ගෙන යාමට තැත් කර ඇත්තේ යු එල් 888 ශ්‍රි ලන්කන් ගුවන් යානයෙන් ඊයේ (16) අලුයම 1.25 ට චීනය බලා යාමට සිටි 35 හැවිරිදි චීන ජාතික කාන්තාවකි.මෙම කාන්තාවගේ ගමන් බෑගයේ සඟවා තිබු මැණික් ගල් තොගයේ බර ග්රෑම් 1627කි.කැරට් 8135ක් සහිත ඔප දැමු සහ ඔප නොදැමු මෙම මැණික් තොගය චීනයට රැගෙන යාමට සුදානම් වු චීන ජාතික කාන්තාව පසුගිය හය මාසය තුළ හතර වතාවත් ශ්‍රි ලංකාවට පැමිණ ඇති බව ශ්‍රී ලංකා රේගුවේ මාධ්‍ය ප්‍රකාශක ලෙස්ලි ගාමිණි මහතා දිනමිණට කීවේය.බණ්ඩාරණායක ජාත්‍යන්තර ගුවන්තොටුපලේ පිටවීමේ පර්යන්ත නිලධාරින් වැටලීම සිදු කර ඇති අතර රේගුව ඉදිරි පරීක්ෂණ සිදු කරයි..